stanford-oval/wikipedia huggingface dataset:
Chevrolet Corvette C4
Erikoismallit

Pace Car Convertible - keltaista avomallia käytettiin vuoden 1986 Indianapolis 500:n ajoissa pace carina, tämä tarkoitti avomallin paluuta Corvette mallistoon ensimmäistä kertaa vuoden 1975 jälkeen ja 7 315 Corvetten avomallia myytiin erikoisena Pace Car Replica -mallina.
35th Annivesary - vuoden 1988 35th Annivesary malli on valkoinen coupé mustalla katolla varustettuna, valmistusmäärä tällä mallilla oli 2 050 kappaletta.
40th Annivesary - vuoden 1993 40th Annivesary varustelu on saatavilla kaikkiin malleihin. Tämän mallin valmistusmäärä on 6 749 kappaletta.
Grand Sport (GS) - tämä malli tuli myyntiin viimeiseksi valmistusvuodeksi, vuodeksi 1996 ja sen oli määrä herättää henkiin vuoden 1963 Grand Sport mallin aloittamaa perinettä. Tätä mallia valmistettiin 1 000 kappaleen rajoitettu erä, joista 810 on coupéja ja 190 avomallia. Moottorina on korkeatehoinen LT4, josta tehoa irtoaa 330 hv ja vääntöä 461 Nm. Ainoa värivaihtoehto on Amiral Blue, jossa on valkoiset "Viper raidat". Vanteet ovat mustat ja renkaiden yläpuolelta menee punaiset raidat konepellin reunaan.
Collectors Edition - tämä malli on viimeinen C4 malli, värinä on Sebring Silver ja varustelutasossa on eroa muihin malleihin. Mallia valmistettiin 5 412 kappaletta joista 4 031 kappaletta coupéa ja 1 381 kappaletta avomallia.
Kehitys

Vuonna 1984 moottorina edelleen 5,7L.V8,Kuuluisa Chevrolet pikkulohko(small block) CrossFire  injection.
Vuonna 1985 Corvetteen tuli tehokkaampi L98 moottori.TunedPort injection (TPI)
Vuonna 1986 General Motors osti Lotuksen, joka on Isossa-Britanniassa sijaitseva urheiluautojen valmistaja. Corvetten suunnittelutiimi ilmoitti Lotukselle idean maailman nopeimman sarjatuotantoauton valmistamisesta, joka perustuisi C4 Corvetteen. Lotus teki lopulta oman moottorinsa Corvetteen, tämä moottori perustuu L98 V8 moottoriin mutta siinä on 32 venttiiliä ja neljä kannen yläpuolista nokka-akselia, lisäksi Lotus suunnitteli erikoisen ilmanhallintajärjestelmän. Moottorin lisäksi myös jarruja ja ohjausta muutettiin. Mikään Corvette tehdas ei pystynyt valmistamaan näitä moottoreita, siihen tarvittavan suuren työn takia, joten otettiin yhteyttä perämoottorivalmistaja Mercury Marineen, joka valmisti moottorit, tästä mallista tuli myöhemmin ZR-1.
Vuonna 1986 tuli myös ensimmäinen avomallinen Corvette sitten vuoden 1975, lisäksi tuli kolmas jarruvalo, lukkiutumattomat jarrut sekä varkaudenestolaite.
Vuonna 1990 myyntiin tuli Corvette ZR-1 malli ainoastaan coupé versiona, auto on helppo erottaa perus Corvetteista leveämmästä perästä ja 11" leveistä takarenkaista. Autossa on myös neljä nelikulmaista takavaloa ja keskellä lisäjarruvalo.
Vuonna 1991 sekä ZR-1 että perusmalli saivat kasvojenkohotuksen, jossa sisuta, korin muodot ja vanteet muuttuivat. Nelikulmaiset takavalot tulivat myös perusmalliin.
Vuonna 1992 ZR-1 malliin tuli ZR-1 tarrat etulokasuojiin ja ajonhallintajärjstelmästä tuli vakiovaruste.
Vuonna 1992 Tuli LT1 kone kaikkiin vakio malleihin/pois kytkettävä luistonesto. Sähköisesti säädettävän 3-alueisen alustan säädön sai lisävarusteena.
Vuonna 1993 ZR-1 mallin sylinterinkansiin tuli Lotuksen suunnittelemia muutoksia, uusi pakosarja ja venttiilijärjestelmä LT5 moottorista, jolloin tämän mallin tehot nousivat 405 hv:seen. Tämän jälkeen malli pysyi samana vuoteen 1995 asti, jonka jälkeen tuotanto lopetettiin 6 939 valmistetun kappaleen jälkeen.
Vuonna 1993 Vaihdelaatikko muuttui TH700 mallista 4L60E-malliin.
Vuonna 1994 malliin tuli matkustajan puolelle turvatyyny, lisäksi sisustaa uusittiin.Ilmamäärän mittari tuli takaisin -94 oli poissa 92-93 mallisista. Ruiskutus muuttui multisekventiaaliseksi 94-alkaen.
Tekniikka

Jarrusylinterit on valmistettu alumiinista. Alun perin vaihteistona oli Doug Nash vaihteisto, joka on nelivaihteinen manuaali, jossa on ylivaihde kolmelle ylimmälle vaihteelle,(4+3) myöhemmin saataville tuli ZF:n valmistama kuusivaihteinen manuaalivaihteisto,
Moottorit

Chevrolet small block (pikkulohko). Lohko ja kannet valurautaa,LT moottoreissa alumiinikannet
5.7 (L83) - 205 hv ,crossfire injection
5.7 (L98) 5733 cm3 - 181 kW (245 hv) @4300 r/min, 468 Nm @3200 r/min (- 1992)Tunedport injection (TPI)
5.7 (LT1) 5733 cm3 - 225 kW (306 hv) @5200 r/min, 447 Nm @2400 r/min (1992 -),TPI
5.7 (LT4) - 330 hv, 461 Nm (1996),TPI
B2K - 345-450 hv, Callaway
ZR-1 (LT5) - 375-405 hv
Mitat

Pituus: 4480 mm
Leveys: 1804 mm
Korkeus: 1190 mm
Raideleveys (e/t): 1466/1534 mm
Akseliväli: 2445 mm
Omamassa: 1480-1510 kg
Tavaratila: 328 l
Polttoainesäiliö: 76 l
Colin McDonald

| Colin McDonald |
| --- | --- |

Henkilötiedot
Syntynyt: 30. syyskuuta 1984 (ikä 40) Wethersfield, Connecticut, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  191 cm
Paino:  92 kg
Seura
Seura:  Lehigh Valley Phantoms
Sarja:  AHL
Pelinumero:  13
Pelaajaura
Pääsarjaura:  2007–
Aik. seurat:  Springfield Falcons (AHL) Stockton Thunder (ECHL) Edmonton Oilers (NHL) Oklahoma City Barons (AHL) Pittsburgh Penguins (NHL) Wilkes-Barre/Scranton (AHL)   New York Islanders (NHL)   Bridgeport Sound Tigers (AHL)
NHL-varaus:  51. varaus, 2003 Edmonton Oilers
Colin McDonald (s. 30. syyskuuta 1984 Wethersfield, Connecticut, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa AHL-seura Lehigh Valley Phantomsia. Edmonton Oilers varasi McDonaldin 51. pelaajana NHL:n varaustilaisuudessa 2003. Hänen isänsä Gerry McDonald pelasi kahdeksan NHL-ottelua Hartford Whalersissa.
Ura

McDonald pelasi uransa alussa kaksi kautta EJHL:n New England Jr. Coyotesissa. Kaudeksi 2003–2004 hän siirtyi NCAA:n Providence Collegeen, jota edusti neljä kautta. Kaudet 2007–2010 McDonald pelasi AHL-seura Springfield Falconsissa lukuun ottamatta kolmea ECHL-ottelua Stockton Thunderissa kaudella 2008–2009 ja kahta NHL-ottelua Edmonton Oilersissa kaudella 2009–2010. Hän debytoi NHL:ssä 27. marraskuuta 2009 San Jose Sharksia vastaan ja teki ensimmäisen NHL-maalinsa seuraavana päivänä Vancouver Canucksia vastaan.
Kauden 2010–2011 McDonald edusti Oilersin farmijoukkuetta Oklahoma City Baronsia tehden 80 ottelussa 42 maalia, joilla voitti AHL:n maalipörssin. Kaudeksi 2011–2012 hän siirtyi Pittsburgh Penguinsiin, jonka farmijoukkueessa Wilkes-Barre/Scrantonissa pelasi 68 runkosarjaottelua tehopistein 14+35=49 ja 12 pudotuspeliottelua tehopistein 6+7=13. NHL:ssä McDonald pääsi pelaamaan viisi ottelua ilman tehopisteitä.
Kaudeksi 2012–2013 McDonald siirtyi New York Islandersiin. Islandersissa hän pelasi ensimmäisellä kaudellaan 24 ottelua, ja lisäksi hän edusti 35 ottelun ajan AHL-seura Bridgeport Sound Tigersia. Kauden jälkeen hän teki jatkosopimuksen Islandersiin. Toisella Islanders-kaudellaan McDonald pelasi 18 ottelua NHL:ssä ja 40 ottelua AHL:n Sound Tigersissa.
Kolmen Islanders-kauden jälkeen McDonald teki vuoden sopimuksen Philadelphia Flyersin kanssa. Hän aloitti kauden 2015–2016 Flyersin farmijoukkueessa Lehigh Valley Phantomsin, jonka kapteeniksi hänet nimettiin. McDonald ja Flyers sopivat kesken kauden monivuotisesta jatkosopimuksesta.
Besame

| ”Besame” Andrea |
| --- | --- | --- |

Singlen tiedot
 Julkaistu: 25. joulukuuta 2014
 Formaatti: CDS, digitaalinen lataus
 Tyylilaji: latinalainen musiikki, dance-pop
 Levy-yhtiö: Payner, Doctor Music
Andrean muut singlet
| ”Iskam netšo ot teb” 2014 | ”Tyalee” 2014 | ”Universal Love” 2015 |
Besame on bulgarialaisen pop-folk -laulaja Andrean single, joka julkaistiin 25. joulukuuta 2014. Kappaleella vierailee Benny Blaze ja Ronny Dae.
Aiheesta muualla

Virallinen YouTube-video
Chris Mears

| Mitalit | Mitalit | Mitalit |  |
| --- | --- | --- | --- |
|  Chris Mears Rion olympialaisissa 2016. |  Chris Mears Rion olympialaisissa 2016. |  Chris Mears Rion olympialaisissa 2016. |  |
Maa:   Iso-Britannia
Miesten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | 3 m ponnahduslauta, parikilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Kazan 2015 | 3 m ponnahduslauta, parikilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Lontoo 2016 | 3 m ponnahduslauta, parikilpailu |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | 3 m ponnahduslauta, parikilpailu |  |
Chris Mears (s. 7. helmikuuta 1993 Reading) on brittiläinen uimahyppääjä ja olympiavoittaja. Seuratasolla hän edustaa City of Leeds Diving Clubia.
Aikuisten arvokilpailudebyyttinsä Mears teki Delhin vuoden 2010 Kansainyhteisön kisoissa, joissa hän sijoittui kolmen metrin ponnahduslaudalla parikilpailun neljänneksi toivuttuaan vuotta aiemmin sattuneesta vakavasta loukkaantumisesta. Lontoon olympialaisissa 2012 Mears sijoittui kolmen metrin ponnahduslaudalla parikilpailussa viidenneksi ja henkilökohtaisessa kilpailussa yhdeksänneksi. Glasgow’n Kansainyhteisön kisoissa 2014 hän voitti Jack Laugherin kanssa kolmen metrin ponnahduslaudan parikilpailun kultaa. Kazanin MM-kilpailuissa 2015 hän saavutti parikilpailun pronssia.
Vuonna 2016 Mears voitti Laugherin kanssa ponnahduslaudan parikilpailussa sekä EM-kultaa Lontoossa että olympiakultaa Rio de Janeirossa.
6. elokuuta 2019 Chris Mears ilmoitti Instagram-tilillään lopettavansa urheilu-uransa ja keskittyvän musiikin tekemiseen.
Aiheesta muualla

Kotisivut (Arkistoitu – Internet Archive) (englanniksi)
Dark Master

Dark Master (Synkkä Mestari) on The Legend of Spyro -pelisarjassa esiintyvä lohikäärme ja trilogian päävastus. Hän on oikealta nimeltään Malefor (suomenkielisessä versiossa Ärhämä). Malefor on lohikäärmeiden historian ensimmäinen purppuralohikäärme. Purppuralohikäärmeitä syntyy vain yksi kymmenen sukupolven välein, ja heillä on erityinen kyky oppia hallitsemaan mitä tahansa elementtejä tai muita voimia. Muinaiset lohikäärmeet kouluttivat hänet ja opettivat hänelle elementtejä. Maleforin voimat olivat kuitenkin rajattomat, ja siksi hän oppi hallitsemaan aivan kaikkea.
Kasvaessaan hän muuttui pahaksi ja lähti muinaisten lohikäärmeiden luota. Hän perusti linnoituksen vuorelle ja keräsi kokoon armeijan - ei muista lohikäärmeistä vaan apinoista. Hänen pahuutensa synnytti lopulta vuorelle epätoivon kuopan, jonne pahat ja kadotetut sielut tulivat. Tuota paikkaa alettiin kutsua Sielukaivoksi (The Well of Souls). Malefor syöksi maailman kaaokseen ja sotaan ja tuhoon. Lopulta hänet onnistuttiin vangitsemaan Sielukaivoon. Maailma luuli, että hänestä oli vihdoin päästy lopullisesti eroon. Mutta toisin kävi...
The Legend of Spyro -peleissä Dark Master tekee paluun.
Chris Miller

Chris Miller vuonna 2011.
Christopher ”Chris” Miller (s. 1968) on yhdysvaltalainen ääninäyttelijä, animaattori, ohjaaja ja käsikirjoittaja. Hänet tunnetaan muun muassa animaatioelokuvien Shrek kolmas (2007) ja Saapasjalkakissa (2011) ohjaajana sekä Madagascar-elokuvasarjan Kowalski-pingviinin ääninäyttelijänä.
Aiheesta muualla

Chris Miller Internet Movie Databasessa. (englanniksi)
Chip ’n Dale: Rescue Rangers (videopeli)

| Chip ’n Dale: Rescue Rangers |
| --- | --- |

Kehittäjä:  Capcom
Julkaisija:  Capcom
Tuottaja:  Tokuro Fujiwara
Suunnittelija:  Masayoshi Kurokawa
Säveltäjä:  Harumi Fujita
Pelisarja:  Chip 'n Dale Rescue Rangers
Julkaistu:  JP 8. kesäkuuta 1990NA kesäkuu 1990EU 12. joulukuuta 1991
Lajityyppi:  tasohyppely
Pelimuoto:  yksinpeli, kaksinpeli
Alusta:  Nintendo Entertainment System, PlayChoice-10
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK    : 
Chip ’n Dale: Rescue Rangers (jap. チップとデールの大作戦, Chippu to Dēru no Daisakusen) on Capcomin kehittämä ja julkaisema tasohyppelypeli, joka julkaistiin Nintendo Entertainment Systemille vuonna 1990. Peli perustuu Disneyn vuosina 1989–1990 valmistuneeseen piirrossarjaan Tikun ja Takun pelastuspartio. Peliä voi pelata yksin- tai kaksinpelinä.
Peli sai jatkoa vuonna 1993, kun NES:lle julkaistiin Chip ’n Dale Rescue Rangers 2. Huhtikuussa 2017 peli julkaistiin Microsoft Windowsille, PlayStation 4:lle ja Xbox Onelle osana The Disney Afternoon Collection -kokoelmaa.
Juoni

Tiku ja Taku yrittävät pelastaa pelastuspartion jäsenen Vinkki Vääntölän (engl. Gadget), jonka konna nimeltä Kollo (Fat Cat) on vanginnut. Hänellä on myös tavoitteenaan tuhota koko kaupunki.
Vastaanotto

Mikrobitti antoi arvostelussaan NES-versiolle seuraavat arvosanat: idikset 70, toteutus 90, fiilis 80.
Aiheesta muualla

Chip ’n Dale: Rescue Rangers – MobyGames
Kuvakaappaus pelistä.
Besart Berisha

| 0 | 1 | 2 |
| --- | --- | --- |

Henkilötiedot
Syntymäaika: 29. heinäkuuta 1985 (ikä 39)
Syntymäpaikka: Pristina, Jugoslavia
Kansalaisuus:  Kosovo
Pelipaikka: Hyökkääjä
Pituus: 183 cm
Seurat
| Vuodet | Seura | O (M) |
| 2003–2004 2004–2007 2005 2005–2006 2007–2009 2008 2009 2010–2011 2011–2014 2014–2018 2018– | Tennis Borussia Berlin Hamburger SV AaB Fodbold AC Horsens Burnley FC Rosenborg BK AC Horsens Arminia Bielefeld Brisbane Roar FC Melbourne Victory FC Sanfrecce Hiroshima |  |
Maajoukkue
| 2006–2009 2017 | Albania Kosovo | 16 (0) 1 (0) |
Besart Berisha (s. 29. heinäkuuta 1985 Pristina) on kosovolainen jalkapalloilija.
Jalkapallomaajoukkue

Berisha debytoi Albanian maajoukkueessa 2006. Hän on pelannut 17 maaottelua.
Bertha Lutz

Bertha Lutz vuonna 1925
Bertha Maria Júlia Lutz (2. elokuuta 1894 – 16. syyskuuta 1976) oli brasilialainen eläintieteilijä, poliitikko ja diplomaatti. Lutzista tuli johtava hahmo sekä Amerikan feministiliikkeessä että ihmisoikeusliikkeessä. Hänellä oli tärkeä rooli naisten äänioikeuden saamisessa Brasiliassa. Hän edusti maataan YK: n kansainvälisen järjestön konferenssissa ja allekirjoitti Yhdistyneiden kansakuntien peruskirjan. Poliittisen työnsä lisäksi hän oli luonnontieteilijä Brasilian kansallismuseossa ja hän oli erikoistunut nuolimyrkkysammakkoihin. Hänen mukaansa on nimetty kolme sammakkolajia ja kaksi liskolajia.
Varhainen elämä ja koulutus

Bertha Lutz syntyi São Paulossa. Hänen isänsä, Adolfo Lutz (1855–1940), oli sveitsiläistä alkuperää oleva lääkäri ja epidemiologi ja hänen äitinsä Amy Marie Gertrude Fowler oli brittiläinen sairaanhoitaja. Bertha Lutz opiskeli luonnontieteitä, biologiaa ja eläintiedettä Pariisin Sorbonnen yliopistossa valmistuen vuonna 1918. Pian tutkinnon suorittamisen jälkeen hän palasi Brasiliaan.
Tieteellinen ura

Palattuaan Brasiliaan vuonna 1918 Lutz omistautui sammakkoeläinten tutkimiseen, erityisesti nuolimyrkkysammakoihin ja lehtisammakkoihin. Vuonna 1919 hän aloitti työt Brasilian kansallismuseossa. Myöhemmin hänestä tuli kasvitieteilijä. Elämänsä aikana Lutz julkaisi lukuisia tieteellisiä tutkimuksia ja julkaisuja. Hänen auktorilyhenteensä on Lutz.
Lutzin kunniaksi on nimetty kaksi brasilialaista liskolajia, Liolaemus lutzae ja Phyllopezus lutzae, sekä kolme sammakkolajia, Dendropsophus berthalutzae, Megaelosia lutzae ja Scinax berthae.
Kuolema

Hän kuoli 82-vuotiaana, vuonna 1976.
Cyclomedusa

| Cyclomedusa |
| --- | --- |

 Ediacarakausi, 600–550 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Suku::  †Cyclomedusa
Laji::  davidii
Kaksiosainen nimi
 Cyclomedusa davidii  Sprigg, 1947 
Katso myös
   Cyclomedusa Wikispeciesissä   Cyclomedusa Commonsissa 
Infobox OKNimi-testi OK: 
Cyclomedusa oli muinainen meduusaa muistuttanut eliö joka eli prekambrin loppupuolella ediacarakaudella noin 600–550 miljoonaa vuotta sitten ennen Kambrikauden lajiräjähdystä. Sen halkaisija on ollut muutamista millimetreistä noin metriin.
Uskotaan että Cyclomedusan pehmeärakenteisesta elimistöstä fossilit ovat sattaneet syntyä mikrobimattoon syntyneestä painaumasta joka on säilynyt hiekasta syntyneeseen sedimenttiin. Aluksi niiden arveltiin olevan vapaasti uivia eliöitä kuten meduusat ovat nykyisin. Myöhemmin on alettu uskomaan että ne olisivat pohjassa paikallaan pysyviä eliöitä kuten merivuokot. Niiden arvellaan lisääntyneen joko jakautumalla tai kasvattamalla versoja.
Cyclomedusoja on löydetty useista paikoista ympäri maailman kuten esimerkiksi Australiasta Flinders Range -vuoriston alueelta ja Venäjätä Vienanmeren  ympäristöstä.
Sen taksonominen asema on arvoituksellinen.[lähde? ]
Kuvia

Tietolaatikon kuvasta tehty tarkmpi kuva yksittäisestä Cyclomedusasta.
Cyclomedusan' fossiili Naturalis Biodiversity Centerissä, Leiden, Alankomaat.
Eräs taiteilijan näkemys Cyclomedusasta.
Aiheesta muualla

Grazhdankin, D. & Gerdes, G.: Ediacaran microbial colonies. Lethaia, 2007, 40. vsk, nro 3, s. 201–210.  doi:10.1111/j.1502-3931.2007.00025.x.  Artikkelin verkkoversio. Viitattu 4.12.2019. (englanniksi)
Batman: Yön ritarin paluu: Kultainen lapsi

Yön ritarin paluu: Kultainen lapsi (engl. Dark Knight Returns: The Golden Child) on Frank Millerin ja Rafael Grampán 11 joulukuuta 2019 luoma yksiosainen sarjakuvaromaani ja jatko osa tarinoille Batman: Yön ritari, Batman: Yön ritari iskee jälleen ja Batman: Yön ritari III: Herrakansa. Tarina sijoittuu kolme vuotta edellisen tarinan tapahtumien jälkeen.
Juoni

Teräsmiehen ja Ihmenaisen tytär Lara yrittää olla enemmän ihminen samalla, kun Carrie Kelley, Batmanin apulainen on ottanut itselleen roolin uutena Batwomanina. Kun Gotham City joutuu uuden kauhistuttavan pahuuden uhan alle, jonka aiheuttajaksi paljastuu Darkseid, Carrie ja Lara joutuvat tekemään yhteistyötä uhan torjumiseksi ja heillä on apunaan Teräsmiehen nuori poika Jonathan Kent, Kultaiseksi Lapseksi kutsuttu salainen ase, jonka voimat ovat maailmalle ennennäkemättömät.
Aiheesta muualla

Dark Knight Returns: The Golden Child #1 review
Better Place (kappale)

| ”Better Place” Rachel Platten |
| --- | --- | --- |

Singlen tiedot
 Albumilta: Wildfire
 Julkaistu: 18. joulukuuta 2015
 Formaatti: digitaalinen lataus
 Tuottaja(t): Jon Levine
 Tyylilaji: pop
 Kesto: 02.56
 Levy-yhtiö: Columbia Records
Rachel Plattenin muut singlet
| ”Stand by You” 2015 | ”Better Place” 2015 | ”Siempre Estaré Ahí” 2016 |
Better Place on yhdysvaltalaisen laulaja-lauluntekijän Rachel Plattenin musiikkikappale. Sen julkaisi Columbia Records hänen kolmannen, Wildfire-studioalbumin kolmantena ja viimeisenä singlenä 18. joulukuuta 2015. Toisin kuin kaksi albumin aiempaa singleä, "Better Place" julkaistiin ainoastaan promosinglenä eri radiokanavilla käytettäväksi kappaleeksi. Kappaleen ovat sanoittaneet Platten sekä Sally Seltmann ja sen tuotti Jon Levine. Platten on sanonut saaneensa inspiraation kappaleen sanoittamiseen siitä kun hänen siskonsa meni kihloihin. Kappaleen musiikkivideon ohjasi Matthew Stawski ja se julkaistiin 9. toukokuuta 2016. Videon tuottivat Austin Barbera, Missy Galanida, sekä Isaac Rice ja sillä nähdään cameo-roolissa Liev Schreiber, Mira Sorvino, Jennifer Garner, Steve Buscemi sekä Bryce Dallas Howard.
"Better Place" on päässyt julkaisunsa jälkeen radiolistoille Venäjällä ja Yhdysvalloissa. Platten on esittänyt kappaleen livenä muun muassa Today Showssa 1. heinäkuuta 2016 sekä lukuisissa konserteissa kesän 2016 aikana.
Käännös suomeksi
Circle Line (MRT)

Circle Line on Singaporen Mass Rapid Transit -metrojärjestelmän linja. Se avattiin liikenteelle 28. toukokuuta 2009. 35,5 kilometrin pituisella linjalla on 30 asemaa. Kokonaan maan alla kulkeva linja on täysin automatisoitu.
Circle Line on MRT:n linjoista toiseksi uusin. North East Linen tavoin sen rakentamista ehdotettiin jo 1990-luvulla, jolloin siitä käytettiin nimeä Marina Line. Linjan ensimmäinen osuus avattiin kuitenkin vasta 28. toukokuuta 2009.
Colin McRae Rally

| Colin McRae Rally |
| --- | --- |


Kehittäjä:  Codemasters
Lajityyppi:  ajopeli
Alusta:  Game Boy Advance, Linux, Mac OS X, N-Gage, PlayStation 2, PlayStation 3, PlayStation Portable, Windows, Xbox, Xbox 360, Xbox One
Ensijulkaisu:  Colin McRae Rally (1998)
Viimeisin julkaisu:  Dirt 5 (2020)
Aiheesta muualla
MobyGames
Lisää peliartikkeleitaVideopelien teemasivulla
Colin Mcrae Rally on Codemastersin kehittämä Colin McRaen nimellä myytävä pelisarja. Ensimmäinen peli julkaistiin vuonna 1998. Sarjan pelejä on julkaistu Windowsille, PlayStationille, PlayStation 2:lle, PlayStation 3:lle, PlayStation Portablelle, Game Boy Advancelle, Xboxille, Xbox 360:lle ja N-Gagelle. Pelien kansikuvat ovat aina vaihdelleet sen mukaan, missä tallissa Colin McRae ajoi pelin teon hetkellä.
Pelisarjan pelit

Colin McRae Rally (1998)
Colin McRae Rally 2 (2000)
Colin McRae Rally 3 (2002)
Colin McRae Rally 04 (2003)
Colin McRae Rally 2005 (2004)
Colin McRae: Dirt (2007)
Colin McRae Rally Mac
Colin McRae: Dirt 2 (2009)
Dirt 3 (2011)
Dirt: Showdown (2012)
Colin McRae Rally (2013)
Dirt Rally (2015)
Dirt 4 (2017)
Dirt Rally 2.0 (2019)
Dirt 5 (2020)
Aiheesta muualla

Pelisarja MobyGamesissä (englanniksi)
C. C. DeVille

| C>  C. DeVille |
| --- | --- |
 C. C. DeVille Poisonin konsertissa vuonna 2008.
Henkilötiedot
Syntynyt: 14. toukokuuta 1962 (ikä 62)
Muusikko
Aktiivisena:  1984–
Tyylilajit:  hard rock, glam metal
Soittimet:  Gibson Flying V
Yhtyeet:  Poison (1984–1991, 1999–) Samantha 7 (2000–)
Levy-yhtiöt:  useita
Aiheesta muualla
www.planetdeville.com
  [ Muokkaa Wikidatassa ] [ ohje ]  
C. C. DeVille (oik. Bruce Anthony Johanneson, s. 14. toukokuuta 1962 Brooklyn, New York, Yhdysvallat) on yhdysvaltalainen muusikko, joka on Poison-yhtyeen alkuperäiskitaristi. Hän on soittanut yhtyeessä vuosina 1984–1991 ja uudelleen vuodesta 1999 eteenpäin. Vuonna 2000 hän perusti Samantha 7 -nimisen yhtyeen, joka on julkaissut yhden albumin.
Nuoruus

DeVille syntyi tavalliseen brooklynilaiseen perheeseen, jolla oli pieni kolmen makuuhuoneen ja yhden suuren ruokailutilan kokoinen talo. Hänen naapurissaan asui myöhemmin yli kymmenen vuotta DeVilleä aiemmin menestykseen kirittänyt Kissin rumpali Peter Criss. DeVille löysi kymmenen vanhana vanhoja musiikkilehtiä, joiden kannessa komeilivat legendaariset yhtyeet. DeVille alkoi kuunella muun muassa Led Zeppeliniä, Black Sabbathia, The Rolling Stonesia, David Bowiea, Aerosmithiä, Van Halenia, Cheap Trickiä, Queenia mutta tärkeimpänä hän piti Kissiä. 18 vuoden ikäisenä hän perusti ensimmäisen yhtyeensä Lacen, joka teki yhden demon vuonna 1978. Samoihin aikoihin hän tutustui myös Bret Michaelsiin, jonka DeVille myöhemmin otti Poisonin laulajaksi, sillä hän oli vaikuttunut tämän taidoista. Hän muutti vuonna 1981 Los Angelesiin ja soitti useissa yhtyeissä, muun muassa St. James and Roxx Regimessä, joka myöhemmin muutti nimensä Stryperiksi.
Menestysvuodet (1983–1991)

Vuonna 1983 DeVille kasasi Bobby Dallin kanssa yhtyeen nimeltä Poison. Dall tunsi erään DeVillelle ihan oudon kaverin nimeltä Rikki Rockett, joka tuli yhtyeen rumpaliksi. Yhtye etsi laulajaa ja DeVille muisti 1970-luvun lopulla tapaamansa kaverin nimeltä Bret Michaels. Poison ei saavuttanut kovin isoa suosiota aluksi, mutta vuonna 1985 yhtye solmi levytyssopimuksen ja julkaisi albumin Look What the Cat Dragged In vuonna 1986. Albumi oli oikea kassamagneetti, ja fanit ovatkin sanoneet sen olleen bändin historian paras levy. Toinen albumi Open Up and Say...Ahh! julkaistiin 1988, mutta se ei ollut edeltäjänsä veroinen vaikka siltä nousikin monia klassikkobiisejä yhtyeelle. Flesh & Blood julkaistiin 1990, joka oli toistaiseksi viimeinen studioalbumi Poisonin riveissä. Vuonna 1991 kiertueen päätyttyä hän erosi yhtyeestä, koska hänellä oli erimielisyyksiä Rockettin kanssa sekä erittäin pahoja alkoholi ja huume-ongelmia. DeVille vetäytyi musiikkimaailmasta vuoteen 1999.